Koosmeele preemia teine laureaat on võrdselt inspireeriv. Võib liialdamata öelda, et Kadri Ibruse kirjutisteta oleks Eesti ühiskonnas rohkem ebaõiglust ja sellesse ebaõigluse vähendamisse ei ole Kadri suhtunud ainult missioonitundega, vaid selle taga on ka tohutu töö, läbinärimine paberivirnadest ja bürokraatiast ning nii mõnelgi juhul ka ametnike ringkaitsest. Kindlasti ka omaenda närvikava osaline ohvrikstoomine, sest seda tööd saab teha ainult südamega. "Tahaksin, et Eestis oleksid kõigil võrdsed inimõigused," ütles Kadri preemiate kätteandmisel kui Aktuaalne Kaamera küsis, mis teda tema töös tiivustab.